Pilisszentiván község közösségi színtereinek használati szabályzata
Generációk Háza
Pilisszentiván község Önkormányzatának képviselő-testülete a helyi közművelődésről szóló 10/2026. (IX.29.) számú rendelete alapján a Generációk Háza, mint közösségi színtér használati szabályzatát az alábbiakban határozza meg.
A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73.§ (1) bekezdése kimondja, hogy „A közművelődési tevékenységek támogatása közcél.” A község közösségi színterének szolgáltatásait, programjait bárki igénybe veheti, aki a használati szabályzatban foglalt feltételeket elfogadja.
I. A közösségi tér megnevezése, székhelye, elérhetőségei:
A közösségi tér neve: Generációk Háza
Cím: 2084 Pilisszentiván, Bányatelep u. 3. (Hrsz. 826.)

Közösségi színtér fenntartója: Pilisszentiván Község Önkormányzata
2084 Pilisszentiván, Szabadság út 85.

A fenntartó megbízott képviselője:
Molnárné Baranyai Renáta
Telefon: +36-70-339-4993
E-mail: baranyai.renata@pilisszentivan.hu,  generaciokhaza@pilisszentivan.hu

Az épület gondnoka:
Marlok József
Telefon: +36-70-934-2489

II. A Generációk Háza igénybevételének szabályozása:
1. Igénybe vehető helyiségek:
a) földszinti nagyterem
b) földszinti kisterem
c) földszinti konyha
d) emeleti nagyterem
e) emeleti kisterem
Különféle párhuzamos rendezvények esetén a mellékhelyiségek közös használatban vannak.
[bookmark: _Hlk240549741]Szerződés alapján állandó bérbeadás esetén az adott terem nem bérelhető.
2. Bejelentkezés, igénybevétellel kapcsolatos egyeztetés a közösségi tér megbízott képviselőjénél történik. Az egyeztetett időpontokról, ha az nem magánjellegű, a program szervezőjének értesítenie kell az önkormányzat művelődésszervezőjét is, aki azt a szentiváni programok listáján nyilvántartásba veszi.
3. A helyiség igénybevételét a közösségi tér megbízott képviselőjénél a rendezvény időpontja előtt 30 nappal korábban e-mailen kell jelezni, melyben szükséges az igényelt helyiséget, a rendezvény időpontját, időtartamát, ha van előkészület és levonulás, annak időpontját és időtartamát megjelölni.
4. A megbízott képviselő az állandó közművelődési programok időpontjának figyelembevételével biztosítja a megfelelő helyiséget az igénylőnek. Több kérelmező esetén a használati igényekről a fenntartó képviselője dönt. Az önkormányzati és helyi civil szervezeti rendezvények minden esetben előnyt élveznek. Rendezvény esetén az igénybevétel részleteit szerződésben kell szabályozni. Jelen szabályozás 2. számú melléklete a teremhasználati szerződés és 3. sz. melléklete az átadás-átvételi formanyomtatvány.
5. A Generációk Háza ünnepnapokon és egyes munkaszüneti napokon (Január 1., Március 15., Húsvét vasárnap és hétfő, Május 1., Pünkösd vasárnap és hétfő, Augusztus 20., Október 23., November 1., Búcsú vasárnap és December 24-25-26.) nem vehető igénybe, kivéve az önkormányzat saját szervezésű rendezvényeit.
6. Az Önkormányzat természetbeni juttatásként e szabályzat 1. sz. mellékletében meghatározott szervezetek részére az előbbi ünnepnapok kivételével ingyenesen biztosítja az épületet. Az éves eseménynaptár elkészítése során a szentiváni civil szervezetek jelzik, hogy hány alkalommal kívánják ingyenesen igénybe venni a helyiségeket. Más szervezetek/rendezvény vonatkozásában a művelődésszervező kezdeményezésére a polgármester dönt a Generációk Háza ingyenes igénybevételének lehetőségéről.
7. A bérlő felelős a rendezvény során az épület és felszerelési tárgyak épségének megőrzéséért.
8. A Generációk Háza lekötött programjait és azok tartamát az építmény hirdető tábláján havi áttekintéssel közzé kell tenni.
9. [bookmark: _Hlk240549772]A fenntartó megbízott képviselője az igényelt rendezvényeket munkaidejében veszi fel.
10. [bookmark: _Hlk240549791]Az épület gondnokának feladata, hogy az épületet a rendezvény előtt kinyissa és az átadás-átvételi nyomtatvány alapján átadja, majd a rendezvény végével az épületet átvegye és zárja. Az ezzel kapcsolatban felmerült túlórát a gondnok minden hónap 28-ig a Pénzügyi Osztálynak jelenléti íven rendelkezésre bocsátja.
11. Pártpolitikai rendezvény a Generációk Házában nem tartható. Semmilyen más jellegű összejövetelen nem helyezhető ki politikai reklám. 

III. A Generációk Háza bérleti díjmentes és díjköteles használata
1. Bérleti díj mentes tevékenységek és szolgáltatások:
a) Az Önkormányzat, az intézményeinek és a Pilisszentiváni Német Nemzetiségi Önkormányzat szervezésében megvalósuló rendezvények.
b) Az 1. sz. mellékletben meghatározott szervezetek működésének biztosítása.
c) Az egészségügyi intézmények ingyenes lakossági szűrései esetén.
d) Mindaz a tevékenység, amelyet az Önkormányzat célzott feladatként finanszíroz.
2. Bérleti díjköteles tevékenységek, rendezvények:
a) Kirakodó vásár, termékbemutató, üzleti célú vállalkozás.
b) Minden nem pilisszentiváni székhelyű szervezet által szervezett kulturális tevékenység.
c) Az 1. sz. mellékletben nem szereplő szervezetek rendezvényei.
d) Esküvő, ill. magánszemélyek által szervezett magáncélú vagy meghirdetett rendezvények.
e) Nem az önkormányzat és intézményei által, valamint az 1. sz. mellékletben nem szereplő szervezetek által szervezett zenés, táncos rendezvények.

IV. Bérlő kötelességei:
1. Valamennyi Bérlőre vonatkozóan, a Generációk Háza helyiségét igénybe vevő, a rendezvény vége után, haladéktalanul elszállítani köteles minden olyan eszközt, felszerelést, hulladékot, melyet a rendezvény céljára hozott oda, vagy ott keletkezett. A helyiség takarítása a Bérlő feladata. Az épület és berendezései állagának megóvásáért és meglétért a rendezvény szervezője felelősséggel tartozik.
2. A használati szabályzat 2. sz. mellékletét tartalmazó terembérleti szerződést minden Bérlő köteles kitölteni.
3. A Bérlő esküvő esetén a rendezvényt megelőző 15. napig köteles a kauciót megfizetni.

V. Bérleti díjak, kaució mértéke, kedvezmények:
· Esküvő esetén a kaució mértéke 100 000 Ft, továbbá a földszinti nagyterem bérleti díja 120 000 Ft. A termet az esemény napján 8:00 órától másodnap 22:00 óráig használhatja Bérlő. Párhuzamos esemény nem rendezhető.
· [bookmark: _Hlk240550123]A rendezvények időtartama 24:00 óráig tarthat. A bérbeadó előzetes, írásbeli engedélyével a teremhasználat meghosszabbítható, a vonatkozó zajvédelmi előírások szigorú betartása mellett.
· Földszinti nagyterem 						4 000 Ft/óra
· Földszinti nagyterem zenés, táncos rendezvény esetén 	6 000 Ft/óra
· Földszinti kisterem 						2 500 Ft/óra
· Emeleti nagyterem 						4 000 Ft/óra
· Emeleti kisterem 						2 500 Ft/óra
Szerződés alapján állandó bérbeadás esetén az adott terem nem bérelhető.
Zenés, táncos rendezvény csak a földszinti nagyteremben rendezhető.
[bookmark: _Hlk240530050]Esküvő esetén, amennyiben a házasulandók valamelyike pilisszentiváni lakos, a bérleti díjból polgármesteri engedéllyel 50% kedvezmény adható.

VI. Az épület felszereltsége:
· Konyha: 50 főre tányérok, poharak, evőeszközök, mikró, hűtő, sütő, főzőlap, kávéfőző
· Technikai eszközök: TV, projektor, Hifi torony CD lejátszóval
· Berendezési eszközök: asztalok, székek
· Az épület rendelkezik akadálymentes mellékhelyiséggel.



Pilisszentiván, 2026.09.28.
A Generációk háza használati szabályzatának 1. sz. melléklete
	Német Nemzetiségi Önkormányzat Pilisszentiván

	Pilisszentiváni Német Nemzetiségi Óvoda

	Heidi Német Nemzetiségi Óvoda Pilisszentiván

	[bookmark: _Hlk240550282]Pilisszentiváni Német Nemzetiségi Általános Iskola és Alapfokú Művészeti Iskola

	Pilisszentiváni Vegyeskórus (Alapítvány a Pilisszentiváni Német Nemzetiségi Hagyományok Ápolásáért)

	Pilisszentiváni Német Nemzetiségi Tánccsoport (Alapítvány a Pilisszentiváni Német Nemzetiségi Hagyományok Ápolásáért)

	Pilisszentiváni Fúvószenekar (Alapítvány a Pilisszentiváni Német Nemzetiségi Hagyományok Ápolásáért)

	Pilisilen Nagycsaládosok Közhasznú Egyesülete

	944. sz. Szent Borbála Cserkészcsapat

	Pilisszentiváni Helytörténeti Egyesület

	Pilisszentiváni Polgárőrség és Tűzoltó Egyesület

	Pilisszentiváni Sportegyesület

	Pilisszentiváni Nyugdíjas Egyesület

	Dorogi Bányász Szakszervezet Pilisi Nyugdíjas Alapszervezet

	Pilisi Bányászok Horgász Egyesület

	Pilisszentivánért Faluszépítők és Környezetvédelmi Egyesület

	Pilisszentiváni Egyházak helyi közösségei












A Generációk háza használati szabályzatának 2. sz. melléklete

TEREMHASZNÁLATI SZERZŐDÉS
                                                        Generációk Háza
Mely létrejött egyrészről: Pilisszentiván Község Önkormányzata (képviseli: Richolm Erik polgármester, adószám: 15730222-2-13) 2084 Pilisszentiván, Szabadság út 85., mint használatba adó, a továbbiakban Tulajdonos 
másrészről:
Név: 
Lakcím:/Telephely: 
Adóazonosító jel:/Adószám:
mint használó, 
a továbbiakban Használó között a mai napon az alábbi feltételek szerint:
1. Tulajdonos tulajdonát képezi a 2084 Pilisszentiván, Bányatelep 3. (Hrsz.: 826) szám alatti ingatlanon lévő épület (Generációk háza – közösségi faluház). 
2. Tulajdonos használatba adja, Használó pedig igénybe veszi az 1. pontban szereplő épületet 
……………………………………………………………………… óra között.
összesen: …… óra időtartalomra.
Használó az ingatlant megtekintett és ismert állapotban veszi bérbe, a „Pilisszentiván község közösségi színterei, Generációk háza használati szabályzata” szerint, amelynek tartalmát használatba vevő megismerte és elfogadta. A Generációk házában szervezett esemény (konferencia, kulturális-közösségi program, családi összejövetelek, tájékoztató előadások, esküvők, táncos, zenés rendezvények stb.) szervezője tevékenységét a hatályos jogszabályok betartása mellett saját felelősségére végzi, különös tekintettel a „23/2011 (III.8.) Korm. rendelet a zenés, táncos rendezvények működésének biztonságosabbá tételéről” tartalmára.  
3. A használati díj
a., óránként  …………..- Ft/óra  összesen: ………………………………… forint
b., esküvő esetén: 120.000,- Ft (+ kaució). 
Esküvő esetén, amennyiben a házasulandók valamelyike pilisszentiváni lakos, a bérleti díjból polgármesteri engedéllyel 50% kedvezmény adható.
Az esküvőre fizetett bérleti díj az elő- és utómunkálatokra is vonatkozik, Pilisszentiván Község Önkormányzata közösségi színtereinek használati szabályzatában rögzített mértéknek megfelelően. A bérleti díj tartalmazza a rezsiköltségeket. 

4. Felek megállapodnak abban, hogy a Használó a használati díjat használatbavétel előtt egy összegben a Tulajdonosnak megfizeti a Polgármesteri Hivatalban az önkormányzati házipénztárba, vagy - a használatbavétel előtt - átutalással egyenlíti ki. 
A befizetett összegről a Tulajdonos számlát állít ki. 
Átutalás esetén: Pilisszentiván Község Önkormányzata, OTP Bank Nyrt. 11742245-15390259-00000000.
A közlemény rovatba kérjük a használatba vevő nevének és a használat időpontjának feltüntetését. 
5. Esküvő esetén a használat során bekövetkező esetleges károk enyhítésére a használatba vevő kauciót helyez letétbe a Tulajdonosnál, amellyel felek a rendezvényt követően 5 napon belül elszámolnak. A kaució összege a bérleti díjtól független. A kaució összegét a Használó a Polgármesteri Hivatalban az önkormányzati házipénztárba fizeti be vagy átutalással teljesíti a 4. pontban megjelölt bankszámlaszámra.  
A kaució mértéke: 100 000 Ft
6. Használó a 1. pontban megjelölt ingatlant kizárólag saját céljára használhatja, azt további alhasználatba nem adhatja, illetve harmadik személy részére nem hasznosíthatja. 
7. Használó köteles az ingatlant a bérlet időtartama alatt rendeltetésszerűen használni, annak állagát megóvni, beleértve annak tartozékait, felszereléseit, berendezéseit is. 
8. Az épülethez Wi-fi kapcsolat tartozik. 
9. Használó a bérleménye ideje alatt származó hulladékot a rendezvényt követően saját költségén köteles elszállítani/elvinni. 
10. Az épületben dohányozni tilos! Dohányozni az épület udvarán kijelölt helyen lehet.
11.  Az épület kijáratát eltorlaszolni tilos, a szabad ki-és bejárást biztosítani kell a tűzrendészeti előírások alapján a menekülési útvonalak érdekében.
12. A Használó a rendezvényt követően legkésőbb másnap 12 óráig köteles a termet ugyanúgy visszarendezni és a használt helyiségeket kitakarítva ugyanúgy átadni, ahogy átvételkor megkapták. Távozáskor a nagykapukat becsukni szükséges!
13. Az épület kulcsainak átvételekor és azok visszaadásakor Felek az 1. számú mellékelt kitöltésével állapotfelmérést tartanak, melyek keretében ellenőrzik az épület és berendezéseinek állapotát. A megrongálódott, hiányzó tartozékokat, felszereléseket, berendezések ellenértékét Használó köteles Tulajdonos részére megtéríteni.
14. Felek megállapodnak abban, hogy Tulajdonos jogosult a használat időtartama alatt a rendeltetésszerű használatot ellenőrizni, 
15.  A rendezvények időtartama éjfélig engedélyezett. Polgármesteri engedéllyel az épület hajnali 2 óráig bérelhető, ebben az esetben a Tulajdonos jogosult a rendezvényt a polgárőrség felé bejelenti. 
16. Jelen szerződést felek a 2. pontban foglaltak szerinti időtartamra kötik.

17. Fentieken túl súlyos szerződésszegés esetén (pl. nem rendeltetésszerű, vagy e szerződésben foglaltaktól eltérő használat, a díj meg nem fizetése, károkozás, stb.) a szerződés bármelyik fél részéről azonnali hatállyal felmondható. A felmondást írásban kell a másik féllel közölni.
18. Jelen szerződésben nem szabályozott kérdésekre a Ptk. szabályai az irányadók.

Jelen szerződést a felek elolvasás és értelmezés után, mint akaratukkal kölcsönösen egybehangzó kifejezést helybenhagyólag elfogadták.

Pilisszentiván,

A Használó részéről:							A Tulajdonos részéről:

……………………………………..		                                           ……………………………………………….
Használó	Richolm Erik                      polgármester

Esküvő esetén a kedvezmény iránti kérelem
 A terembérleti szerződéshez csatolt kérelemben foglaltak alapján a kedvezményt:

ENGEDÉLYEZEM                                                                                    NEM ENGEDÉLYEZEM

A kedvezmény mértéke:………………………..

Dátum, Aláírás:  …………………………………….







Generációk Háza használati szabályzat 3. sz. melléklete

ÁTADÁS-ÁTVÉTELI JEGYZŐKÖNYV
GENERÁCIÓK HÁZA

ÁTADÁS: (HASZNÁLATBAVÉTEL ELŐTT)
FELEK A BÉRLEMÉNNYEL KAPCSOLATOSAN AZ ALÁBBI ÁLLAPOTOT RÖGZÍTIK:
……. év ........................... hónap……..……. nap…..……… óra
Állapotfelmérés:……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
………………………………….					……………………………………………
Tulajdonos részéről 						 Használó részéről
						 

ÁTVÉTEL: (HASZNÁLATBAVÉTELT KÖVETŐEN)
FELEK A BÉRLEMÉNNYEL KAPCSOLATOSAN AZ ALÁBBI ÁLLAPOTOT RÖGZÍTIK:
……… év ........................... hónap……..……. nap…..……… óra
Állapotfelmérés:……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

………………………………….					……………………………………………
Tulajdonos részéről 					Használó részéről

